## Sorozatok

### Áttekintés

Igazából a sorozatok, főleg A klónok háborúja miatt szerettem meg annyira a Star Wars-t és lettem rajongó, mert ezek kibővítik és mélyebbé teszik a galaxist. Sok szerethető karaktert mutatnak be, akiket a filmekben nem is láthatunk.

### Star Wars – The Clone Wars

Az animációs sorozat a Galaktikus Köztársaság és a Független Rendszerek Konföderációja közti számtalan konfliktussal foglalkozik. Mindkét felet titokban Palpatine főkancellár és titkos alteregója, Darth Sidious irányítja, akinek fő célja, hogy megszerezze Anakin Skywalker Jedi lovagot következő Sith tanítványának. Időközben Dooku vérszomjas tanítványa, Asajj Ventrees is feltűnik, aki néha megküzd a Jedikkel, de úgy se tudják legyőzni.

### The Mandalorian

Öt évvel A Jedi visszatér eseményei és a Galaktikus Birodalom bukása után kezdődik. Din Djarin, egy magányos mandalóri fejvadász a galaxis külsőbb részein tevékenykedik. A megmaradt birodalmi erők felbérelik, hogy visszaszerezze a gyermek Grogu-t, de ehelyett menekülni kezd, hogy megvédje a csecsemőt. Miközben Grogu és a fajtája újraegyesítését keresi, üldözőbe veszi őket Moff Gideon, aki ki akarja használni Grogu kapcsolatát az Erővel.

#### The Book of Boba Fett

A legendás fejvadásznak, Boba Fett-nek és a zsoldos Fennec Shand-nek a galaxis alvilágában kell eligazodnia, amikor visszatérnek a Tatooine homokjára, hogy igényt formáljanak az egykor Jabba the Hutt és bűnszövetkezete által uralt területre.

### További animációs sorozatok

#### Star Wars The Bad Batch

A történet egy különleges klónokból álló elit alakulatot követ a galaxison keresztül, ahogy különféle harcokba és kalandokba keverednek. A sorozat ott folytatódik, ahol a Klónok háborúja befejeződött.

#### Star Wars: Rebels

Amikor a galaxisban a félelem az úr, egy lázadás lobban lángra. Pont ekkor érkezik egy ifjú, Ezra. Amint megérkezik csodálni kezdi a harcot, és a lázadóknak drukkol, majd később belép a harcba. Amint Kanan, egy Jedi felfigyel rá, gyámsága alá veszi, ám ezzel a sith Inkvizítor is felfigyel rá.

#### Star Wars: Resistance

Kazuda Xiono egy fiatal és tehetséges pilóta. Poe Dameron egy titkos küldetéssel bízza meg, hogy kémkedjen az Első Rend ellen és annak fenyegető erejéről.

#### Star Wars: Visions

Egy animációs rövidfilmekből álló antológiasorozat, amely a Star Wars-t ünnepli a világ legjobb anime-alkotóinak szemszögéből. Ez a sorozat nem kánon.

### Jövő sorozatok

#### Obi-Wan Kenobi

A középpontban Obi-Wan Kenobi áll, 10 évvel a Klónháborúk vége után, ahol a legnagyobb vereségével szembesült: legjobb barátja és Jedi tanítványa, Anakin Skywalker bukásával, aki a gonosz Sith Darth Vader lett.

#### Bejelentett sorozatok

- Ahsoka
- Andor
- Rogue Squadron
- The Acolyte
- Lando

További infó (cikk)